*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*45. számú előterjesztés*

Bátaszék Város Önkormányzat Képviselő-testületének 2024. február 28-án

16 órakor megtartandó rendkívüli ülésére

Védőnői szolgáltatási helyekhez kapcsolódó együttműködési megállapodás időtartamának meghosszabbítása

|  |
| --- |
| **Előterjesztő:** Dr. Bozsolik Róbert polgármester**Készítette:** Takaróné dr. Mihó Beatrix mb.hatósági irodavezető**Törvényességi ellenőrzést végezte:** Dr. Firle-Paksi Anna aljegyző |

**Tisztelt Képviselő-testület!**

Kiss Zoltán Károly a Tolna Vármegyei Balassa János Kórház (továbbiakban: Kórház) főigazgatója megkereséssel fordult Bátaszék Város Önkormányzatához a védőnői szolgáltatás helyére érvényes és hatályban lévő együttműködési megállapodással kapcsolatosan.

2023. decemberében a Kórház az együttműködési megállapodás módosítását kérte.

A módosítás kizárólag a szerződés időbeli hatályának módosítására terjedt ki, a 2023. december 31. napjáig meghatározott időtartam 2024. február 29. napjára módosult, melyet a képviselő-testület 307/2023. (XII.18.) önkormányzati határozatával fogadott el.

A Főigazgató mostani levelében ismételten a megállapodás hatályának a módosítását kezdeményezte **2024. december 31. napjáig**, továbbá kérik, hogy a megállapodás XV. pont 1. alpontjában a költségátalány fejében az önkormányzat által biztosított szolgáltatások közt kerüljön feltüntetésre a „rovar- és rágcsálóirtás”, amit ténylegesen eddig is az önkormányzat biztosított.

A módosító okiratban szerepel, hogy a felek legkésőbb 2024. december 1. napjáig egyeztetnek további együttműködésükről.

Mindezekre tekintettel kérjük a Tisztelt Képviselő-testületet, hogy az alábbi határozati javaslat elfogadásával, hagyják jóvá az együttműködési megállapodás módosítását.

**H a t á r o z a t i j a v a s l a t :**

**a védőnői szolgáltatási helyhez kapcsolódó együttműködési megállapodás II. módosítására**

Bátaszék Város Önkormányzatának Képviselő-testülete

1. a Tolna Vármegyei Balassa János Kórházzal kötött- 148/2023. (VI.21.) önkormányzati határozattal jóváhagyott- a védőnői feladatátadáshoz kapcsolódó együttműködési megállapodás II. módosítását a határozat melléklete szerinti tartalommal jóváhagyja;
2. felhatalmazza a város polgármesterét a szerződésmódosítás aláírására.

*Határidő:* 2024. február 29.

*Felelős:* Dr. Bozsolik Róbert polgármester

(a szerződés aláírásáért)

*Határozatról értesül:* Tolna Vármegyei Balassa János Kórház

 Gondozási Központ

 Bátaszéki KÖH pénzügyi iroda

 Irattár